Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19181

e) Azt a tömeget kell alkalmazni, amelyre a zajminősítési bizonyítvány kiadását kérik és a legkritikusabb (azaz a legmagasabb zajszintet okozó) konfigurációt kell használni az aerodinamikai kormányfelületek szokványos alkalmazásával, beleértve a felhajtó erőt és a légellenállást előidéző eszközöket is. A konfiguráció magában foglalja a 2. Függelék 5.2.5 pontjában felsorolt összes olyan eszközt, amely a szokványos üzemelés során a maximum leszálló súlyhoz tartozóan a legzajosabb folyamatos állapot előidézéséhez hozzájárulnak. 3.7 Vizsgálati eljárások 3.7.1 A vizsgálati eljárásoknak, az alkalmassági bizonyítványt kiadó állam légi-alkalmassági és zajminősítési bizonyítványt kiállító hatóságai által elfogadhatónak kell lenniük. 3.7.2 A vizsgálati eljárásokat és a zajszint méréseket, olyan jóváhagyott módon kell végrehajtani és kiértékelni, hogy a 2. Függelékben leírtaknak megfelelően, a zaj Ténylegesen Észlelt Zaj-szintnek nevezett EPNdB egységben mért értékét kapják eredményül. 3.7.3 Az akusztikai adatokat a 2. Függelékben körvonalazott módszerekkel kell az ebben a Fejezetben meghatározott referencia feltételekre pontosítani. A sebességek és a tolóerő korrigálását a 2. Függelék 9. Részében leírtak szerint kell elvégezni. 3.7.4 Ha a tömeg a vizsgálat során különbözik attól a tömegtől, amelyre a zajminősítési bizonyítványt kérik, akkor a szükséges EPNdB korrekció a felszállások esetében a 2 EPNdB és a megközelítések esetében 1 EPNdB értéket nem haladhatja meg. A bizonyítványt kiadó hatóságok által jóváhagyott adatokat kell felhasználni az EPNL értékek tömeggel összefüggő változásainak meghatározásához, mind a felszállás, mind a megközelítés feltételeire. Hasonló módon, a megközelítési repülési pálya referencia repülési pályától való eltérésének szükséges EPNL korrekciója a 2 EPNdB értéket nem haladhatja meg. 3.7.5 A megközelítési feltételekre a vizsgálati eljárás akkor fogadható el, ha a repülőgép 3o (±0,5o-os állandósult siklópályát követ. 3.7.6 Ha a referencia vizsgálattól eltérő egyenértékű vizsgálati eljárásokat alkalmaznak, akkor a vizsgálati eljárásokat és az eredmények referencia eljárásra történő átszámításának minden módszerét a bizonyítványt kiállító hatóságnak jóvá kell hagynia. A korrekció összege nem haladhatja meg felszállásnál a 16 EPNdB értéket, megközelítésnél a 8 EPNdB értéket és, ha a korrekció (az előző sorrendnek megfelelően) több, mint 8, vagy 4 EPNdB, akkor az eredményül kapott számok a 3.4 pontban meghatározott határzaj szinteket 2 EPNdB-nél jobban ne közelítsék meg. Megjegyzés. - Az ekvivalens eljárásokat és használatukat az "Environmental Technical Manual on the Use of Procedures in the Noise Certification of Aircraft - Doc 9501" tartalmazza. (Légijárművek zajminősítésének megállapításánál használatos eljárásokra vonatkozó környezeti műszaki kézikönyv). 3.7.7 Felszállási, oldalsó és megközelítési feltételek esetében a repülőgép jelzett műszersebességének pillanatnyi változásait a 10 dB-es lefutási pontok közötti átlagos műszersebesség ±3 százalékán belül kell tartani. Ennek meghatározását a pilóta sebességmérője alapján kell végezni. Azonban, ha a 10dB-es lefutási pontok között a pillanatnyi jelzett műszersebesség átlagos műszersebességhez viszonyított változása ±5,5km/h-nál (±3kt) több, és a hitelesítő hatóság fedélzeten tartózkodó képviselője megítélése szerint ez a légköri turbulenciának tudható be, az ilyen módon befolyásolt repülés nem vehető figyelembe zajminősítési célokra. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes